รัฐมนตรีว่าการกระทรวงคมนาคม เปิดเผย เลื่อนการเซ็นสัญญาลงนามก่อสร้างรถไฟความเร็วสูงเชื่อม 3 สนามบิน เป็น 25 ตุลาคมนี้
รัฐมนตรีว่าการกระทรวงคมนาคม เปิดเผย เลื่อนการเซ็นสัญญาลงนามก่อสร้างรถไฟความเร็วสูงเชื่อม 3 สนามบิน เป็น 25 ตุลาคมนี้นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยความคืบหน้าโครงการสร้างรถไฟความเร็วสูงเชื่อม 3 สนามบิน ซึ่งกำหนดให้กลุ่มบริษัทเอกชนผู้ชนะประมูล หรือกลุ่มกิจการร่วมค้า บริษัท เจริญโภคภัณฑ์โฮลดิ้ง จำกัด และพันธมิตร (กลุ่ม CPH) ลงนามได้ในวันที่ 25 ตุลาคม 2562 โดยเลื่อนจากวันที่ 15 ตุลาคม 2562 เนื่องจากบอร์ดการรถไฟแห่งประเทศไทย หรือ รฟท. ได้ลาออก และพบว่ายังไม่ได้มีการประชุมในเรื่องนี้ ดังนั้นจึงต้องการแต่งตั้งบอร์ดใหม่ และได้นำเรื่องนี้แจ้งไปยังนายกรัฐมนตรีแล้ว ซึ่งนายกรัฐมนตรีขอให้ดำเนินการโดยเร็ว โดยจะสรุปบอร์ดใหม่ได้ภายในสัปดาห์นี้ และนำเข้าคณะรัฐมนตรีได้ในวันที่ 15 ตุลาคม 2562 ซึ่งขณะนี้คณะกรรมการคัดเลือกกำลังทำหนังสือ แจ้งไปยังกลุ่ม CPH ดังนั้นจึงขออย่ากังวลเรื่องนี้ ยังเป็นไปตามกรอบที่กำหนดไว้ พร้อมยืนยันแม้จะเลื่อนการเซ็นสัญญาออกไป ก็จะไม่กระทบต่อใครและส่วนตัวไม่คาดคิดว่าบอร์ดการรถไฟจะลาออก ทั้งๆ ที่ได้ดำเนินการยับยั้งแล้วทั้งนี้ คณะอนุกรรมการ ส่งมอบพื้นที่ จะมีการประชุมในวันที่ 10 ตุลาคมนี้ เพื่อสรุปแผนส่งมอบพื้นที่ โดยจะต้องมีการส่งมอบพื้นที่ร้อยละ 50 ขึ้นไป ก็สามารถที่จะดำเนินการก่อสร้างได้ ซึ่งโครงการนี้ใช้เวลา ในการดำเนินงาน 5 ปี นับกับเวลาที่จะออก MPP อีก 1 ปี รวมเป็น 6 ปี ซึ่งมีเวลาเพียงพอนายศักดิ์สยาม ย้ำว่า นายกรัฐมนตรีสั่งให้เดินหน้าโครงการอย่างเต็มที่ เพราะเป็นโครงการที่เป็นประโยชน์ให้กับประเทศไทยและโปร่งใส่ สิ่งที่ไหนที่รัฐดำเนินการอย่างถูกต้อง ก็จะดำเนินการต่อไป สิ่งไหนที่ภาคเอกชนสงสัยก็จะชี้แจงให้ได้รับทราบและช่วยเหลือให้โครงการนี้เดินหน้าไปได้